ในงาน Priceza E-Commerce Summit 2020 มีการแชร์ประสบการณ์เกี่ยวกับกระแส E-Commerce ปี 2020 เรื่องใดบ้าง
เทรนด์อีคอมเมิร์ซในปี 2020 จะเป็นการหลอมรวมการค้ายุคใหม่ โดยเชื่อมโยงออฟไลน์และออนไลน์เข้าด้วยกัน และยังคงมองหาวิธีก้าวตามเทคโนโลยีให้ทัน เพื่อที่จะช่วยส่งเสริม และสนับสนุนผู้ประกอบการในธุรกิจ E-Commerce ในการบริหารและปรับกลยุทธ์ให้เท่าทันสถานการณ์และเทคโนโลยีใหม่ๆ ก่อนใคร โดยภายในงาน Priceza E-Commerce Summit 2020 ได้รวบรวมเหล่าวิทยากรมากประสบการณ์จากองค์กรชั้นนำทั่วประเทศไทย ที่จะมาแชร์ประสบการณ์และข้อมูลเชิงลึก เช่น

- Thailand E-Commerce Trends 2020 ผู้ประกอบการจะรู้ว่าเทรนด์อีคอมเมิร์ซที่กำลังจะมาเป็นอย่างไรเพื่อที่จะได้รับมือ มองหาโอกาส และปรับกลยุทธ์ในการเพิ่มยอดขายให้กับธุรกิจของตัวเองแโดย คุณธนาวัฒน์ มาลาบุปผา ประธานเจ้าหน้าที่บริหาร บริษัท ไพรซ์ซ่า จำกัด และนายกสมาคมผู้ประกอบการพาณิชย์อิเล็กทรอนิกส์ไทย
- Cross Border E-Commerce เจาะช่องลุยตลาดต่างประเทศปี 2020 แนะช่องทางชี้โอกาสโกอินเตอร์ เจาะตลาดต่างประเทศสำหรับผู้ประกอบการไทย ไปที่ไหน และไปอย่างไร? โดย คุณจารุสตรี สุวรรณวงศ์  Head of Amazon Global Selling Thailand 
- เทคนิคการขายบนมาร์เก็ตเพลสและโซเชียลมีเดีย ให้ยอดขายถล่มทลาย เรียนรู้การสร้างยอดขายผ่านช่องทางโซเชียลมีเดีย และมาร์เก็ตเพลส ให้กลายเป็นแพลตฟอร์มที่สร้างรายได้และเติบโตไปด้วยกัน โดย คุณนัฐพล บุญภินนท์ Managing Partner N-Squared eCommerce 
- The New Retail กรณีศึกษาสุดล้ำของ OfficeMate และ B2S โดย คุณวรวุฒิ อุ่นใจ ประธานเจ้าหน้าที่บริหาร บริษัท ซีโอแอล จำกัด (มหาชน) ประธานสมาคมผู้ค้าปลีกไทย 
- การบริหาร OMNI-Channel ยอดขายพันล้านจาก TV Direct ฟังจากตัวจริงในการทำ OMNI Channel หรือการค้าหลากหลายช่องทางผสานเป็นหนึ่งเดียว อย่าง TV Direct โดย คุณทรงพล ชัญมาตรกิจ ประธานเจ้าหน้าที่บริหาร บริษัท ทีวี ไดเร็ค จำกัด (มหาชน)
- ตีแผ่ Facebook Conversational Commerce สร้างยอดขายหลักล้าน ใช้ Social Media ระดับเทพทำการตลาดอย่างไรให้เข้าถึงกลุ่มลูกค้าและสร้างยอดขายอย่างยั่งยืน โดย คุณเมธิศร์ มุกดาสิริ Client Partnership, Retail & E-commerce Face Facebook Thailand